|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ПРОВЕДЕНАТА ОБЩЕСТВЕНА КОНСУЛТАЦИЯ НА ПРОЕКТА НА НАРЕДБА НА МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ ЗА УСЛОВИЯТА И РЕДА ЗА УПРАВЛЕНИЕ НА РИБОЛОВНИЯ ФЛОТ НА РЕПУБЛИКА БЪЛГАРИЯ** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | **Членовете на Рибарска Кооперация Ахтопол Рибарско сдружение Царево**(По електронен път) | **УВАЖАЕМА ГОСПОЖО МИНИСТЪР,**Обръщаме се към Вас от името на Рибарска Кооперация Ахтопол и Рибарско Сдружение Царево с молба за коригиране на проекто наредбата за условията и реда за управление на риболовния флот на Република България.С този чл. 15 (1) т. 3 и т. 4 предварително ще се създадат проблеми поради факта, че са практически неизпълними за мнозинството от рибарите.Госпожо Танева, ако сте поискали справка от ИАРА кога и колко време рибарите извършват своята стопанска дейност, ще падне голям смях, тъй като в нашия район – Южното черноморие – корабите които работят стопански риболов масово се пускат на море след 15 ти септември. По често риболовната година се свежда до 5 работни дни, когато се е появила рибата по нашето крайбрежие.Считаме, че вместо стотици рибари да се задължават да се учат то пишат писма до ИАРА и БАБХ е по лесно да отпаднат споменатите по горе чл. 15 (1) и т. 3 и т. 4.Ние като цяло сме обсъдили помежду си тази проекто Наредба и сме ви изпратили нашите предложения, но не виждаме да има заинтересованост за опазване на занаята, традициите и т.н.Когато един капитан собственик на риболовн кораб, макар да си е платил всички такси и разрешителни за годината, следва че след 14 дни риболовният му кораб става неизползваема за наследниците му лодка, а трупания с години рибарски инвентар става забранен за работа. | Не се приема | Съгласно императивната норма в чл. 31, ал. 1, т. 6 от действащата Наредба № 54 от 28.04.2006 г. за водене на регистрите по чл. 16 от Закона за рибарството и аквакултурите всеки собственик на риболовен кораб, вписан в регистъра на риболовните кораби, е длъжен да уведоми Изпълнителна агенция по рибарство и аквакултури (ИАРА) в 14-дневен срок от спиране извършването на риболовна дейност за срок, по-дълъг от **1 месец** (поради ремонт, туристическа дейност и др.). Конкретната разпоредба е влязла в сила на 19.10.2010 г. с измененията на подзаконовия нормативен акт, обнародвани в бр. 82 на Държавен вестник от 2010 г., т.е. прилага се от 19.10.2010 г. до настоящия момент. Практиката сочи, че през периода на действие на наредбата такава информация в ИАРА са подавали предимно собственици на кораби, които не са упражнявали правото си да извършват стопански риболов, придобито по реда на Закона за рибарството и аквакултурите (ЗРА), за повече от един месец поради извършване на ремонтни дейности.С предложената разпоредба в чл. 15, ал. 1, т. 3 и 4 от проекта на Наредба за условията и реда за управление на риболовния флот на Република България (Наредбата), е удължен срокът, от спиране извършването на риболовна дейност (поради ремонт, туристическа дейност и др.), за който ИАРА следва да бъде уведомена от **1 месец** на **2 месеца.** В обхвата на тази разпоредба попадат собственици на риболовни кораби, които са обективно възпрепятствани да извършват риболов през даден период от годината, поради извършване на ремонти дейности, извършване на друга дейност с плавателния съд, различна от стопанския риболов или др.Прилагането на посочената норма от Наредбата дава възможност на ИАРА за оптимално управление на риболовния капацитет на Република България, по отношение на който страната ни е длъжна да спазва редица ограничения и се явява предпоставка за изпълнение на чл. 18в, ал. 4 от ЗРА.Собствениците на кораби с придобито право за усвояване на ресурс от риба и други водни организми, които не извършват риболов по тяхно желание или преценка, без наличието на обектно възпрепятстващи за това обстоятелства, не губят придобитото си право след изтичане на 14-дневния срок за уведомяване на ИАРА.Това може да се случи само в някоя от хипотезите, предвидени в чл. 18в, ал. 2 от ЗРА. |
|  | **Елена Кирилова**(От Портала за обществени консултации) | **УВАЖАЕМА ГОСПОЖО МИНИСТЪР,** Предлагаме на Вашето внимание следните коментари: |  |  |
| * В предложения текст отсъства равнопоставеност между собствениците на капацитет към момента на влизане в сила на Наредбата и бъдещите собственици, придобили правото си по силата на чл. 41, ал. 1 и чл. 42, ал. 1, като текущите собственици на капацитет са в по-изгодна позиция, тъй като могат свободно да търгуват с притежавания от тях капацитет.
 | Не се приема | Последната процедура на разпределяне на риболовен капацитет е проведена от ИАРА в началото на 2016 г., като до момента няма въведено нормативно ограничение по отношение на последващи действия по управление на придобития риболовен капацитет от страна на лицата, които са го придобили. Респективно липсата на такава правна норма обективно възпрепятства ИАРА да контролира и управлява разпределения по този начин риболовен капацитет.С настоящата наредба се цели отстраняването на този пропуск в нормативната уредба.Придаването на обратна сила на нормативен акт с изрична разпоредба следва да става при спазване принципа на еднакви правни условия за стопанска дейност по отношение на всички граждани и юридически лица, което в случая е неприложимо, тъй като част от лицата вече са се възползвали от възможността да се разпоредят с придобития риболовен капацитет както намерят за добре.В този смисъл дори да се въведе разпоредба с ретроактивно действие (обратна сила) по отношение на лицата, които вече са придобили риболовен капацитет след участие в процедура за разпределяне, проведена от ИАРА, то тя отново не би довела до равнопоставеност, тъй като от последната процедура са изтекли повече от две години, в които част от лицата са се разпоредили с получения риболовен капацитет. |
|  |  | * Предвид определения срок за провеждане на процедури по чл. 41, ал. 2, предлагаме да бъдат променени следните срокове: в чл. 18, ал. 3 – от 18 на 24 месеца и в чл. 22, ал. 3 – от 12 на 18 месеца.
 | Приема се по принцип | Предвидените периоди на действие на удостоверенията за свободен капацитет в чл. 18, ал. 3 и чл. 22, ал. 3 са увеличени на три години. Срокът за провеждане на процедурата за разпределяне по чл. 41, ал. 2 е удължен от две на три календарни години. |
|  |  | * В проекта на Доклад към проекта на Наредбата не са мотивирани определените в ал. 1 на чл. 45 и ал. 1 на чл. 46 години на устойчивост. Не става ясно каква е логиката и механизмът, който е използван за изчисляване на тези срокове и тяхното разграничаване.
 | Не се приема | Докладът към проекта на подзаконов нормативен акт е изготвен в съответствие с правилата за изготвяне и съгласуване на проекти на актове в системата на Министерството на земеделието, храните и горите. В него са изложени причините, които налагат приемането на нормативния акт, правното основание, на което се издава акта, целите, които се поставят с предложения акт, причините, които налагат приемането на акта, правното основание, както и очакваните резултати от прилагането на акта, ако бъде приет и др.Периодите, след които собствениците получават безвъзмездно правото над получения чрез процедурата по чл. 41, ал. 1 риболовен капацитет, намерили отражение в чл. 45, ал. 1 и чл. 46, ал. 1 са определени въз основа на предложение на представителите на сектор „Рибарство“ в рамките на в рамките на проведена среща на 12 ноември 2018 г. Първоначално залегналите в проекта на наредба периоди бяха: 10 години по чл.45, ал. 1 и 5 години по чл. 46, ал. 1. |
|  |  | * В проекта на Доклад към проекта на Наредбата не са мотивирани изискванията по чл. 45, ал. 1, т. 2 и чл. 46, ал. 1, т. 2.
 | Не се приема | Докладът към проекта на подзаконов нормативен акт е изготвен в съответствие с правилата за изготвяне и съгласуване на проекти на актове в системата на Министерството на земеделието, храните и горите. В него са изложени причините, които налагат приемането на нормативния акт, правното основание, на което се издава акта, целите, които се поставят с предложения акт, причините, които налагат приемането на акта, правното основание, както и очакваните резултати от прилагането на акта, ако бъде приет и др.Изискванията, намерили отражение в чл. 45, ал. 1, т. 2 и чл. 46, ал. 1, т. 2, са установени въз основа на направена справка от ИАРА по отношение на средния годишен брой дни на море за съответния сегмент по обща дължина на активните кораби от българския риболовен флот. |
|  |  | * В проекта на Наредба не е записано ясно какви права имат собствениците на капацитет, придобит по реда на чл. 41, ал. 1 и/или чл. 42, ал. 1 след изтичане съответно на пет и три години от придобиването.
 | Не се приема | След изтичането на петгодишния период по чл. 45, ал. 1/тригодишния период по чл. 46, ал. 1 правото над получения по реда на чл. 41, ал. 1 риболовен капацитет (в чл. 42 от проекта на наредба няма алинея 1, както и предвидена хипотеза за придобиване на риболовен капацитет) ще се придобива безвъзмездно от лицата, спазвали условията по чл. 45, ал. 1, т. 1-4/чл. 46, ал. 1, т. 1-4, т.е. лицата ще придобият пълни права да се разпореждат с него както намерят за добре, включително да го преотстъпват или прехвърлят на други лица. |
|  |  | * В чл. 44, ал. 5 е записано*: „(5) Не се допуска предоставяне на свободен риболовен капацитет за увеличаване на капацитета на риболовен кораб в размер по-голям от 20 на сто от вписания в регистъра на риболовните кораби риболовен капацитет към датата на издаване на заповедта за откриване на процедурата.“* От текста не става ясно дали се има предвид партидата на един определен риболовен кораб или се отнася за вписвания по партидата на собственика на риболовния кораб, за който се търси увеличаване на капацитета.
 | Не се приема | Създадена е нова ал. 3 в чл. 44, поради което останалите алинеи са преномерирани. Разпоредбата в ал. 5 е вече в ал. 6 и е изменена както следва:„(*6) Предоставяне на свободен риболовен капацитет за увеличаване на капацитета на риболовен кораб, вписан в регистъра на риболовните кораби, се допуска с цел подобряване на хигиената, здравето, безопасността и условията на труд на рибарите или за подмяна на двигателя с по-нов, чиято мощност не надвишава средната регистрирана в регистъра на риболовните кораби мощност за съответния сегмент по обща дължина (до 5.99 метра, от 6 до 11.99 метра, от 12 до 17.99 метра, от 18 до 23.99 метра и над 24 метра)“.* |
|  |  | * В чл. 41 критерият „годината на построяване на риболовния кораб“ е включен както в ал. 5, така и в ал. 6. Предлагаме да бъде включен този критерий само в една от двете категории – критерии за допустимост или критерий за оценка.
 | Не се приема | Средната възраст на корабите от българския риболовен флот е 23 години. Когато критерият „година на построяване на риболовния кораб“ се прилага като критерий за допустимост, то ще бъде заложена конкретна година на построяване и плавателни съдове, построени преди тази година (по-стари плавателни съдове) няма да бъдат допускани за участие в процедурата.Когато критерият „година на построяване на риболовния кораб“ се прилага като критерий за оценка, ще бъде поощрявано (чрез получаването на повече точки) получаването на свободен риболовен капацитет за вписването на по-нови плавателни съдове. По този начин ще се допринесе за обновяване на корабите от националния риболовен флот – от една страна няма да се допуска получаването на свободен риболовен капацитет за вписването на прекалено стари и амортизирани кораби, а от друга страна ще бъде стимулирано вписването на по-нови плавателни съдове. |
|  |  | * Не е достатъчно изяснен критерия от чл. 41, ал. 6, т. 3 – „критерий за насърчаване на заетостта на младите хора“. В какво се изразява постигането на този критерий?
 | Не се приема | Конкретните параметри и измерение на този критерий ще бъдат установени в проекта на заповед по чл. 41, ал. 3. Въпросният критерий следва да допринесе за насърчаването на заетостта на младите хора в сектора на рибарството, което кореспондира с общата политика в областта на рибарство на ЕС и с ангажиментите на България, поети с подписването през 2018 г. на Декларацията на министрите от София по време на Конференцията на високо равнище за рибарството и аквакултурите в Черно море за подкрепа на младите хора, изпитващи трудности при достъпа до пазара на труда. |
|  |  | * Предлагаме в чл. 41, ал. 6 да бъде допустимо при разработване на процедурата да бъдат включени и други критерии за оценка като: опит на собственика, регистриран оборот от дейността за последните три години, в частност при чл. 46 – активност на море годишно на риболовния кораб, за който се търси увеличаване на капацитета и др.?
 | Приема се | В разпоредбата на чл. 41, ал. 6 е предвидена възможността да бъдат включвани и други критерии. Текстът „Критериите за оценка на участниците включват **най-малко**…“, не съдържа ограничение относно броя на критериите, които могат да бъдат включени. В този смисъл всяко лице може да отправи предложение до ИАРА за включването на допълнителни критерии в заповедта по чл. 41, ал. 3, в рамките на производство по издаване на общия административен акт. |
|  |  | * Срокът по чл. 41, ал. 4, т. 3 да бъде променен от един на два месеца.
 | Не се приема | Проектът на заповед по чл. 41, ал. 4, т. 6 (предишна точка 3) се публикува на интернет страницата на ИАРА за уведомление за откриване на производство по издаване на общ административен акт, по реда на Административнопроцесуалния кодекс (АПК). Съгласно чл. 42 заповедта се издава в едномесечен срок от изтичането на срока, определен по реда на чл. 69, ал. 2 от АПК в уведомлението по чл. 41, ал. 3. С други думи заповедта, съдържаща срокът по чл. 41, ал. 4, т. 6 (предишна точка 3) следва да се издаде в едномесечен срок след изтичане на срока, определен по реда на чл. 69, ал. 2 от АПК (не по по-кратък от един месец от деня на уведомлението). Чак след издаване на заповедта започва да тече срокът по чл. 41, ал. 4, т. 6 (предишна точка 3), което осигурява най-малко два месеца на участници в процедурата за представяне на изискуемите документи. |
|  |  | * Предлагаме в чл. 41, ал. 3 да се впише, че процедурата се обявява на поне още една електронна страница, напр. на МЗХ.
 | Не се приема | Съгласно чл. 41, ал. 3 процедурата за разпределяне на риболовен капацитет по чл. 41, ал. 1 се открива с публикуването на интернет страницата на ИАРА на уведомление за откриване на производство по издаване на общ административен акт, по реда на Административнопроцесуалния кодекс. Независимо, че ИАРА е второстепенен разпоредител с бюджет към МЗХГ, в случая се явява административният орган, издаващ общия административен акт, а датата на публикуването на уведомлението по чл. 41, ал. 3 на интернет страницата на ИАРА ще се счита за дата на откриване на производството по издаване на общия административен акт. |
|  |  |  Разчитаме, че така изложените препоръки и коментари ще бъдат взети под внимание при изготвяне на окончателния текст на Наредбата за условията и реда за управление на риболовния флот на Република България. |  |  |
|  | **Емил Милев, председател на Управителния съвет на Сдружение „Черноморски изгрев“**(По електронен път) | Сдружение „Черноморски изгрев“ изразява своята позиция чрез следните предложения и възражения:1. Приветстваме усилията на МЗХГ за приемане на съответната подзаконова нормативна уредба, която да регулира обществените отношения във връзка с управлението на риболовния флот на Република България; |  |  |
| 2. Предлагаме провеждане на нарочна среща в МЗХГ за обсъждане на текста на Наредбата в този й вид и по специално Глава Четвърта „Условия и ред за разпределяне на свободен риболовен капацитет“ | Приема се | На 31.07.2019 г. е проведена нарочна среща, на която са поканени за участие всички, изразили становище по проекта на наредба. |
|  |  | 3. Общо становище по съдържанието на Проекта на Наредбата: |  |  |
|  |  | - Проектът не отразява съществени обстоятелства относно действащия риболовен флот на страната, т.е. необходимостта от получаване на допълнителен риболовен капацитет за действащите риболовни кораби. | Не се приема | В чл. 41, ал. 4, т. 4 (предишна т. 2) е предвидена възможност за придобиване, чрез процедурата за разпределение на свободен риболовен капацитет по чл. 41, ал. 1, на такъв за увеличаване на риболовния капацитет на вече вписани в регистъра на риболовните кораби. Редакцията в чл. 44, ал. 6 определя условията за предоставянето на риболовен капацитет на действащи риболовни кораби:*„Предоставяне на свободен риболовен капацитет за увеличаване на капацитета на риболовен кораб, вписан в регистъра на риболовните кораби, се допуска с цел подобряване на хигиената, здравето, безопасността и условията на труд на рибарите или за подмяна на двигателя с по-нов, чиято мощност не надвишава средната регистрирана в регистъра на риболовните кораби мощност за съответния сегмент по обща дължина (до 5.99 метра, от 6 до 11.99 метра, от 12 до 17.99 метра, от 18 до 23.99 метра и над 24 метра)“.*Разпоредбата е в съответствие с Общата политика в областта на рибарството (ОПОР) на Европейския съюз (ЕС), която следва да допринесе за повишаване на безопасността и подобряване на условията на работа на операторите в сектора на рибарството. |
|  |  | - Проектът следва да съдържа нормативни изисквания и механизми за провеждане на реална политика в областта на рибарството, т.е управление на флота при съобразяване с актуалните обстоятелства, следващи от ограниченията за риболова от страна на ЕС. | Не се приема | Целта на подзаконовия нормативен акт е регламентиране на условията и реда за управление на риболовния флот на Република България.Като държава членка на Европейския съюз риболовният флот на Република България съставлява част от риболовния флот на ЕС, който е ключов инструмент за прилагане на ОПОР. В обхвата на ОПОР се включва опазването на морските биологични ресурси и управлението на рибарството и на флотовете, които експлоатират тези ресурси.По смисъла на § 1, т. 51 от допълнителните разпоредби на ЗРА управлението на риболовния флот представлява съвкупност от административни мерки, свързани с вписването и отписването на риболовни кораби в регистъра на риболовните кораби на Република България, както и с условията и реда за разпределяне на свободен риболовен капацитет в морския флот.С приемането на наредбата ще се осигури спазването на действащото законодателство, регламентиране на условията и реда за вписване и отписване в Регистъра на риболовните кораби на плавателни съдове, използвани за извършване на стопански риболов или превоз на продукти от стопански риболов във водите на Черно море, река Дунав и на такива, използвани при производство на аквакултури във водите на Черно море, както и определяне на условия и ред за разпределяне на свободен риболовен капацитет в морския флот.Съгласно чл. 30, ал. 8 от ЗРА условията за улов на видовете риба или други водни организми, за които е определен общ допустим улов и/или квота или такива са определени от Европейския съюз за водите на Черно море, се определят със заповед на изпълнителния директор на ИАРА. В този смисъл на национално ниво предприемането на мерки за адаптиране на риболовния капацитет към нивата на възможностите за риболов, определени за страната ни, с цел поддържане на икономически жизнеспособен флот без прекомерна експлоатация на морските биологични ресурси, каквато е и една от целите на ОПОР, се регламентира чрез заповедта по чл. 30, ал. 8 от ЗРА. |
|  |  | - Проектът на наредба трябва да създава ясни механизми, които да гарантират, че ИАРА ще разпределя капацитет, съобразявайки се с постигнатите от действащия риболовен флот права за страната ни. Както е известно, освен ограничения риболовен капацитет, риболовните кораби и оператори са обект на постоянни ограничения в ежедневната им дейност, в т.ч. и по отношение на обема на уловите на видове, които се обект на традиционен риболов от десетилетия. При това положение следва да се отчете, че именно действащите риболовни кораби, оперирайки в условия на ограничения, формират риболовните възможности на страната ни, за което обаче съответните оператори вече са направили значителни инвестиции, планирали са дейността си, т.е. имат своите легитимни очаквания за предвидимост на своята дейност. Ето затова Наредбата следва да предвиди текстове, че придобитите от действащите кораби права не могат да бъдат засегнати от ново-вписани кораби. | Не се приема | Проектът на наредба не съдържа разпоредби, които да създават опасност придобитите права над риболовния капацитет на действащи риболовни кораби да бъдат засегнати от ново вписани риболовни кораби, доколкото правото върху риболовния капацитет и редът за придобиването му са ясно установени в подзаконовия нормативен акт.Съгласно чл. 30, ал. 8 от ЗРА условията за улов на видовете риба или други водни организми, за които е определен общ допустим улов и/или квота, се определят със заповед на изпълнителния директор на ИАРА и не попадат в обхвата на проекта на наредба. |
|  |  | - Наредбата не трябва да позволява безцелно да се раздава капацитет за нови кораби, без да се отчитат квотираните видове, без да се отчитат данните от ЕС и GFCM за видовете, които са обект на наблюдение и евентуално скорошни ограничения | Не се приема | В чл. 41, ал. 5 и 6 е предвидена възможността да бъдат включвани и други критерии за допустимост/оценка за разпределяне на свободен риболовен капацитет. Изразът „включват **най-малко**…“, не съдържа ограничение относно броя на критериите, които могат да бъдат включени. В рамките на производство по издаване на общия административен акт всяко лице може да отправи предложение до ИАРА за включването на допълнителни критерии в заповедта по чл. 41, ал. 3.Следва да се има предвид, че съгласно чл. 30, ал. 8 от ЗРА условията за улов на видовете риба или други водни организми, за които е определен общ допустим улов и/или квота, се определят със заповед на изпълнителния директор на ИАРА и не попадат в обхвата на проекта на наредба. |
|  |  | - Наредбата трябва да съдържа ясни критерии/механизми за контрол върху дейността на нови кораби по отношение доказването на риболовната им дейност | Не се приема | С наредбата се регламентират условията и реда за управление на риболовния флот на Република България.Съгласно § 1, т. 51 от допълнителните разпоредби на ЗРА управлението на риболовния флот представлява съвкупност от административни мерки, свързани с вписването и отписването на риболовни кораби в регистъра на риболовните кораби на Република България, както и с условията и реда за разпределяне на свободен риболовен капацитет в морския флот. В този смисъл осъществяването на контрол върху дейността на българските риболовните кораби, независимо от това дали са ново вписани или не, не е предмет на подзаконовия нормативен акт, а една от основните функции и задължения на ИАРА, съгласно чл. 5, ал. 1 и чл. 6, ал. 4 от Закона за рибарството и аквакултурите. |
|  |  | - Наредбата трябва да съдържа съответните разпоредби, които да гарантират балансирано разпределение на мощности (киловати) съобразени с брутотонажа на кораба. За тази цел трябва да се провери какво е средното съотношение между киловати и брутотонаж за действащия риболовен флот и при тази пропорция да се разпределя капацитет за нови кораби. Това означава да се въведе ограничение за киловатите, т.е. да се определи колко киловата могат да се дадат при конкретен брутотонаж. По този начин ще се избегнат парадокси, когато малка лодка получава киловати, присъщи за кораб над 12 метра, при което се поставя въпросът за какво всъщност се използват такива лодки. | Приема се по принцип | В редакцията на чл. 41 ал. 6, т. 2 е предвиден критерий за оценка, установяващ съотношение между средния регистриран брутен тонаж и средната регистрирана мощност на двигателя в регистъра на риболовните кораби за съответния сегмент по обща дължина на риболовните кораби (до 5.99 метра, от 6 до 11.99 метра, от 12 до 17.99 метра, от 18 до 23.99 метра и над 24 метра). По този начин ще се стимулира вписването на риболовни кораби с риболовен капацитет в съотношение между брутен тонаж и мощност на двигателя кореспондиращо на средното регистрирано такова за съответния сегмент по дължина на кораба. |
|  |  | 4. Конкретни предложения по текстовете от проекта на Наредба:4.1. Предвиденият в чл. 22 срок на действие на удостоверението за свободен капацитет при отписан капацитет по желание на собственика, т.е. този капацитет е собственост на съответното лице, който капацитет не е предоставен при условията на разпределение от ИАРА, да бъде променен на 3 години.Мотиви: този капацитет е собственост на съответните лица, които са го придобили не поради предоставянето му, а поради въведени ограничения от страна на ЕС или самите те са платили за него. При това положение те трябва да имат по-дълъг срок, в който да могат да го използват като построят кораб или да се разпоредят с него. Допълнителен аргумент в тази посока е, че лицата, които са решили сами да си набавят капацитет и да построят кораб, то срок от една година за целия процес до вписването на кораба е абсолютно недостатъчен. | Приема се | Периодът на действие на удостоверението за свободен капацитет в чл. 22, ал. 3 е увеличен на три години. |
|  |  | 4.2. В чл. 41, ал. 4. да се добавят нови т. 6 и т. 7 със следния текст:„ 6. Информация към потенциалните кандидати относно ограниченията за риболовната дейност за нововписаните кораби, следващи от установени квоти или забранени за улов зони.„7. Точно посочване на съотношението между брутотонаж и киловати, при което ще се разпределя капацитет със съответната процедура“ | Приема се по принцип | С редакцията на чл. 41, ал. 4 са създадени нова точка 1 и 3, както следва:*„(4) Заповедта по ал. 3 съдържа информация за:* *1. условията за извършване на стопански риболов във водите на Черно море;* *2. общия размер на свободен риболовен капацитет, подлежащ на разпределяне;* *3. съотношението на свободния риболовен капацитет, подлежащ на разпределяне за вписване на кораби в регистъра на риболовните кораби и за увеличаване на риболовния капацитет на вече вписани кораби в регистъра на риболовните кораби, като част от капацитета по т. 2;“*Конкретното съотношение между брутен тонаж (БТ) и мощност на двигателя (квт) по сегменти по обща дължина на риболовните кораби ще се определя в заповедта по чл. 41, ал. 3, като критерий за оценка по чл. 41, ал. 6, т. 2. |
|  |  | 4.3. Да се създаде нова ал. 5, а досегашните да се преномерират. „(5) Съотношението брутотнаж/киловати се определя като средна стойност между и брутотонажа и киловатите на действащия през предходната календарна година риболовен флот“Или„ (5) Риболовният капацитет се разпределя като за 1 БРТ се предоставя не повече от 8 KW.“Въвеждане на горното правило ще гарантира балансирано предоставяне на риболовен капацитет, при което киловатите ще бъдат разпределяни в съответствие с бруто тонажа на кораба, а няма да се насърчава навлизането на малки лодки със свръхмощни двигатели. Липсата на подобен критерии може да доведе до предоставяне на киловати за малка лодка, които биха били достатъчни за кораб, който ще осигури прехрана на между 4 и 6 семейства | Приема се по принцип | 3Размерът на свободния риболовен капацитет, предмет на разпределяне за вписване на кораби, не е в пряка зависимост от съотношението между брутния тонаж (БТ) и мощността на двигателя (квт), определено като средна стойност между БТ квт на действащия през предходната календарна година риболовен флот. Той представлява наличният в ИАРА риболовен капацитет освободен по реда на чл. 41, ал. 1.Конкретното съотношение между брутен тонаж (БТ) и мощност на двигателя (квт) по сегменти по обща дължина на риболовните кораби ще се определя в заповедта по чл. 41, ал. 3, като критерий за оценка по чл. 41, ал. 6, т. 2. |
|  |  | 4.4. Да отпадне ограничителния текст на чл. 44, ал. 5.Мотиви: Категорично се противопоставяме на ограничението от 20 на сто за действащи кораби. Не става ясно по каква причина е поставено такова ограничение, при положение, че може да се предостави неограничен капацитет за нов кораб. Така предложен текстът не само не отчита нуждите и реалното състояние на действащия риболовен флот, но и поставя абсолютно излишно ограничение. | Приема се частично | При проведените до момента от ИАРА процедури за разпределяне на свободен риболовен капацитет се е наложила практиката да не предоставя риболовен капацитет за увеличаване на капацитета на риболовен кораб, вписан в регистъра на риболовните кораби, в размер по-голям от 20 на сто от вписания в регистъра на риболовните кораби, поради факта, че всяко увеличаване на брутния тонаж над 20% би било следствие на съществена реконструкция на кораба, което неминуемо би довело до и увеличаване на капацитета му за риболов.С предложената редакция в чл. 44, ал. 6 е изложена по-конкретно и ясно целта на разпоредбата - да не се подпомага увеличаване на капацитета за риболов на вече вписани кораби, а да се подпомогнат собствениците им при промени в параметрите на риболовните кораби, свързани с повишаване на безопасността на борда и подобряване на условията на труд.Смисълът на допуснатото увеличение на мощността на съществуващите двигателите е да се подпомогне смяната на стари и амортизирани двигатели с нови с приблизително сходна мощност, а не подмяна с много по-мощни двигатели, предвид дължината на риболовния кораб и дейността му.С предложената редакция в чл. 44, ал. 6 ще се избегне споменатият от сдружение „Черноморски изгрев“ риск от *„предоставяне на киловати за малка лодка, които биха били достатъчни за кораб, който ще осигури прехрана на между 4 и 6 семейства“*. |
|  |  | 4.5. Да отпаднат ограниченията (чл. 45 и 46) при прехвърляне собствеността на риболовния кораб. Такова ограничение е ненужно и крайно ограничително. В нередки случаи се налага смяна собствеността на кораба дори между дружества на един и същ собственик поради различни икономически или бизнес причини. Подобен текст не допринася с нищо и ограничава ненужно. | Не се приема | В конкретния случай се предвижда след изтичането на петгодишния период, предвиден в чл. 45, ал. 1, респективно тригодишния период установен в чл. 46, ал. 1, от безвъзмездното придобиване на правото над получения по реда на чл. 41, ал. 1 риболовен капацитет, лицата, спазвали условията установени в чл. 45, ал. 1, т. 1-4 и чл. 46, ал. 1, т. 1-4 да придобият пълни права да разпореждат с него, както намерят за добре. Установените правила в нормите на чл. 45 и чл. 46 от наредбата ще спомогнат за устойчивото управление на риболовния капацитет в рамките на българския риболовен флот. Критериите целят да се осигури използването на риболовния капацитет по предназначение - за извършване на риболовна дейност от лицата, които са го получили, а не да се допусне обслужването на икономически интереси, посредством предоставянето му на други лица. Практиката показва, че след провеждане на процедурата и изтичане на предвидения от ИАРА срок, в който капацитетът не може да се преотстъпва на други лица, се наблюдава скок в прехвърлянето на капацитета на други лица, и същия съответно не се ползва по предназначение от лицата, които са го получили.Целта на тези разпоредби е да се стимулират лицата, получили риболовен капацитет, да го ползват отговорно през посочения период, допринасяйки за изпълнение на целите на ОПОР, както и да се избегне продажбата на получения риболовен капацитет, веднага след вписването на риболовния кораб в регистъра на риболовните кораби, или ползването му не по предназначение. Друга цел е стимулиране активността на тези риболовни кораби, за да се избегне формирането на структурен излишък на неизползван риболовен капацитет.Мярката е предвидена за пресичане на порочни практики едно и също лице да кандидатства във всяка процедура за разпределяне на риболовен капацитет, който в последствие продава. |
|  |  | 4.6. Да се предвидят реални критерии за проверка на условията за активност на корабите с предоставен капацитет, а именно да има изискване за поддържане на съответния екипаж на трудов договор, както и наличие на данни за реално продадени продукти от риболов.Необходимо е въвеждане на изискване съответният брой лица на трудов договор, с които е кандидатствано в процедурата за капацитет, да бъде поддържан за период от минимум три години след предоставяне на капацитета. В тази връзка очакваме да предвидите правило, според което, ако съответният брой лица не е поддържан за повече от три месеца през следващите три години, то това е абсолютно основание за отнемане на предоставения капацитет, в т.ч. и за евентуалното изваждане на дадения кораб от регистъра на риболовните кораби.Липсата на подобно правило би обезсмислило и предоставянето на допълнителни точки по този критерий, тъй като ще доведе до формално сключване на трудови договори и тяхното прекратяване след получаването на капацитета. | Не се приема | Чл. 41, ал. 6 от наредбата предвижда „Критериите за оценка на участниците включват **най-малко**: 1. критерий за година на построяване на риболовния кораб; 2. критерий, установяващ съотношение между средния регистриран брутен тонаж и средната регистрирана мощност на двигателя в регистъра на риболовните кораби за съответния сегмент по обща дължина на риболовните кораби (до 5.99 метра, от 6 до 11.99 метра, от 12 до 17.99 метра, от 18 до 23.99 метра и над 24 метра); 3. критерий за насърчаване на заетостта на младите хора.“.Правната норма установява минимален брой критерий за оценка, които трябва да съдържа заповедта за откриване на процедура за разпределяне на свободен риболовен капацитет. Съответно наредбата не предвижда ограничение в броя на критериите, които могат да бъдат включени в заповедта, която представлява общ административен акт, за чието издаване се предвижда да бъде направено уведомяване по реда на АПК. В този случай административният орган определя и оповестява публично срока и формите на участие на заинтересованите лица в производството по издаване на акта. В определения срок всички заинтересовани лица ще могат да отправят своите предложения за включването на допълнителни критерии в заповедта. |
|  |  | 4.7. Да се предвиди нов член на съответното систематическо място, който ясно да указва, че:„Нововписаните риболовни кораби нямат достъп до риболов на видове, за които са установени квоти от страна на ЕС“ „Квотите за риболов се разпределят като се отчитат историческите улови на съответните оператори“ „Нововписани кораби могат да получат съответните квоти, доколкото е налице отказ от лице с придобити права за улов на квотиран вид с определен риболовен кораб“ „При установяване на нови квотни ограничения от страна на ЕС, нововписаните кораби ще получат квоти на база средно-годишните си улови за последните три години и доколкото не се засягат правата на действащи риболовни кораби по отношение придобитите от тях права за риболов, които се базират на съответните средногодишни улови за последните три години.“. | Не се приема |  С наредбата се регламентират условията и реда за управление на риболовния флот на Република България.По смисъла на § 1, т. 51 от допълнителните разпоредби на ЗРА управлението на риболовния флот представлява съвкупност от административни мерки, свързани с вписването и отписването на риболовни кораби в регистъра на риболовните кораби на Република България, както и с условията и реда за разпределяне на свободен риболовен капацитет в морския флот.Съгласно чл. 30, ал. 8 от ЗРА условията за улов на видовете риба или други водни организми, за които е определен общ допустим улов и/или квота, се определят със заповед на изпълнителния директор на ИАРА и не влизат в обхвата на проекта на наредба.В тази връзка не е предмет на наредбата да урежда въвеждане на ограничения или условия за улов на квотиран вид риба, тъй като в Закона за рибарството и аквакултурите изрично е установен редът за това. |
|  |  | Очакваме горните предложения да бъдат взети предвид, както и да насрочите среща за обсъждане на наредбата, в т.ч и на нашите предложения, на която да бъдат поканени заинтересованите в бранша лица. |  |  |